**Megbízási szerződés helyettesítésre**

1. **módosítása**

Amely létrejött egyrészről **Bátaszék Város Önkormányzata** (7140 Bátaszék, Szabadság u. 4., képviseli: dr. Bozsolik Róbert polgármester),

**Alsónyék Község Önkormányzata** (7148 Alsónyék, Fő u. 1., képviseli: Dózsa-Pál Tibor polgármester),

**Alsónána Község Önkormányzata** (7147 Alsónána, Kossuth u. 27., képviseli: Kis Istvánné polgármester) és

**Pörböly Község Önkormányzata** (7142 Pörböly, Óvoda u. 1., képviseli: Sipos Lajos polgármester) mint Megbízó,

másrészről **Dr. Neubauer Antal egyéni vállalkozó** (szül.: Bonyhád, 1993. 01. 24., anyja neve: Pátyerkó Gabriella , lakcíme: 7355 Nagymányok, Petőfi Sándor u. 43.), mint Megbízottközött alulírott helyen és időben, az alábbi feltételek mellett:

**I. Előzmények**

Szerződő felek 2017. november 2. napján a II. fogorvosi körzet működtetése tárgyában a **praxis helyettesítésére** 2017. december 1. napjától határozatlan időre szóló megbízási szerződést kötöttek. Ezen szerződést felek az alábbiak szerint módosítják:

**II. Módosítás**

* 1. Az eredeti szerződés 9. pontja helyébe a következő rendelkezés lép:

„9. Megbízottrészére Bátaszék Város Önkormányzataaz 1. pontban foglalt feladatok ellátásáért havonta, számla ellenébenmegbízási díjatfizet utólag, a Megbízott 10404687-86755678-68661001 számlaszámú bankszámlájára ***2018. március 1. napjától*** az alábbi bontásban foglaltak szerint:

* minden hónap 10. napjáig bruttó ***250.000.- Ft-ot***,
* minden hónap 20. napjáig az előző hónap teljesítménye alapján kapott finanszírozás összegét.”

2. Felek rögzítik, hogy az 1. pontban meghatározott megbízási díj alapján a 2018. március és április hónapra járó megbízási díj különbözetet (összesen bruttó 200.000.- Ft) Megbízott külön számla benyújtásával érvényesítheti.

1. Az eredeti szerződés módosítással nem érintett részei változatlan formában hatályban maradnak.

A szerződő felek a szerződést elolvasták, s mint akaratukkal mindenben megegyezőt helyben hagyólag aláírták.

Bátaszék, 2018. május

 ***Dr. Bozsolik Róbert Dr. Neubauer Antal***

 polgármester helyettes fogorvos

 megbízó megbízott

 ***Kis Istvánné Dózsa-Pál Tibor Sipos Lajos***

 polgármester polgármester polgármester

 megbízó megbízó megbízó

**Megbízási szerződés helyettesítésre**

**(egységes szerkezet)**

Amely létrejött egyrészről **Bátaszék Város Önkormányzata** (7140 Bátaszék, Szabadság u. 4., képviseli: dr. Bozsolik Róbert polgármester),

**Alsónyék Község Önkormányzata** (7148 Alsónyék, Fő u. 1., képviseli: Dózsa-Pál Tibor polgármester),

**Alsónána Község Önkormányzata** (7147 Alsónána, Kossuth u. 27., képviseli: Kis Istvánné polgármester) és

**Pörböly Község Önkormányzata** (7142 Pörböly, Óvoda u. 1., képviseli: Sipos Lajos polgármester) mint Megbízó,

másrészről **Dr. Neubauer Antal egyéni vállalkozó** (szül.: Bonyhád, 1993. 01. 24., anyja neve: Pátyerkó Gabriella , lakcíme: 7355 Nagymányok, Petőfi Sándor u. 43.), mint Megbízottközött a II. fogorvosi körzet működtetése tárgyában a **praxis helyettesítésére,** alulírott helyen és időben, az alábbi feltételek mellett:

1. Megbízó megbízza Megbízottat Bátaszék város, Alsónyék, Alsónána *és* Pörböly község területén folyamatos fogorvosi alapellátás helyettesítés keretében történő biztosításával a város és a községek lakosai részére az egészségügyi tevékenység végzésének egyes kérdéseiről szóló 2003. évi LXXXIV tv., valaminta háziorvosi, házi gyermekorvosi és fogorvosi tevékenységről szóló 4/2000.(II.25.) EüM. rendelet alapján. Megbízott ellátja továbbá az iskola-egészségügyi feladatokat (iskolafogászati ellátás) is.
2. Az ellátásra kötelezett, tevékenységért felelős helyettes fogorvos neve: Dr. Neubauer Antal.
3. Megbízó a Bátaszék Város Önkormányzata tulajdonában lévő Bátaszék, Kossuth u. 54. szám alatti 14,28 m2 alapterületű rendelő helyiséget kizárólagos, míg a hozzátartozó fogorvosi röntgen helyiséget (7,04 m2), közlekedőt (3,42 m2), mosdót (5,24 m2) és betegváró helyiséget közös használatra, a fogorvosi feladatok ellátásához szükséges felszereléssel, műszerekkel együtt az e szerződésben foglalt feladatok ellátásának időtartamára, térítésmentesen Megbízott rendelkezésére bocsátja, a szerződéshez csatolt leltár szerint (1. melléklet). A rendelő működésével kapcsolatos fenntartási költségek (víz, villany, fűtés, telefon, internet) a Megbízót terhelik.
4. Megbízó kötelessége az épület és helyiségeinek rendszeres karbantartása (festés, mázolás, javítás).Az ingyenes használatba vett tárgyi eszközök rendeltetésszerű használatával felmerülő, azzal együtt járó értékcsökkenésért a Megbízott nem felel. Szerződő felek rögzítik továbbá, hogy a használatba vett épület műszaki meghibásodásából eredő üzemeltetési költség többletet (pl csőtörés, elfagyás, vízóra melletti szivárgás stb.) Megbízó köteles viselni.
5. Megbízott a fogorvosi feladatokat személyesen, az önkormányzat által alkalmazott személy közreműködésével látja el. Megbízó vállalja a dolgozó felelősségbiztosítási, balesetbiztosítási költségeit.
6. Megbízott köteles a Megbízóval egyeztetni azokat az eseményeket, amelyek tervezhetők és a fogorvosi feladatok ellátását érintik (továbbképzés, tanfolyam, szabadság). Megbízott köteles a 2 napon túli szabadságát előzetesen írásban jelezni Megbízónak.
7. Megbízott akadályoztatása esetén köteles saját költségén gondoskodni a fogorvosi feladatok ellátásához előírt, szakképesítéssel rendelkező személlyel történő helyettesítéséről és erről értesíteni Megbízót.
8. Megbízó vállalja, hogy az Egészségbiztosítási Alap kezelőjével - mint egészségügyi szolgáltató - finanszírozási szerződést köt.
9. Megbízottrészére Bátaszék Város Önkormányzataaz 1. pontban foglalt feladatok ellátásáért havonta, számla ellenébenmegbízási díjatfizet utólag, a Megbízott 10404687-86755678-68661001 számlaszámú bankszámlájára ***2018. március 1. napjától*** az alábbi bontásban foglaltak szerint:
* minden hónap 10. napjáig bruttó ***250.000.- Ft-ot***,
* minden hónap 20. napjáig az előző hónap teljesítménye alapján kapott finanszírozás összegét.[[1]](#footnote-1)
1. Megbízottat terheli a praxis működtetésével kapcsolatos teljes gyógyszer és fogászati anyag költsége.
2. Megbízott az alábbi időpontokban tart rendelési időt Bátaszéken:
* Csütörtök: 9- 17 óra
* Péntek: 9- 16 óra
1. A Megbízott kötelezettséget vállal arra, hogy a rendelési időben nem végez magánrendelést, és nem folytat egyéb más tevékenységet.
2. A szerződést a felek 2017. december 1. napjától határozatlan időtartamra kötik.
3. Bármelyik fél a megbízási szerződést bármikor - 30 napos felmondási idővel - felmondhatja.
4. A megbízott által helyettesítéssel ellátott *II. körzet ellátási területe* jelen szerződés 2. melléklete.
5. A jelen szerződésben nem szabályozott kérdésekben az egészségügyi és társadalombiztosítási jogszabályok, valamint a Polgári Törvénykönyv rendelkezései az irányadók.
6. A szerződő felek tudomásul veszik, hogy a tárgykört érintő jogszabályi változások a jelen szerződésben foglaltakat módosíthatják.
7. Szerződő felek jelen szerződést kizárólag írásban, közös megegyezéssel módosíthatják.
8. Szerződő felek jelen szerződéssel kapcsolatos jogvitáikat elsősorban előzetesen egyeztetik, majd megegyezés hiányában a Szekszárdi Járásbíróság kizárólagos illetékességét kötik ki.

A megbízási szerződést a felek annak elolvasása és együttes értelmezése után, mint akaratukkal mindenben megegyezőt, jóváhagyólag írták alá.

Bátaszék, 2018. május

 ***Dr. Bozsolik Róbert Dr. Neubauer Antal***

 polgármester helyettes fogorvos

 megbízó megbízott

 ***Kis Istvánné Dózsa-Pál Tibor Sipos Lajos***

 polgármester polgármester polgármester

 megbízó megbízó megbízó

1. a szerződés 9. pontja Bátaszék Város Önkormányzata /2018. (V. 08.) önk-i határozatával, Alsónyék Község Önkormányzata /2018 ( ) önk.-i határozatával, Alsónána Község Önkormányzata /2018 ( ) önk.-i határozatával, Pörböly Község Önkormányzata /2018 ( ) önk.-i határozatával megállapított szöveg. [↑](#footnote-ref-1)